stanford-oval/wikipedia huggingface dataset:
Avro Canada VZ-9 Avrocar

Avrocar.
Avrocar lentämässä.
Avro Canada VZ-9 Avrocar oli Avro Canadan kokeiluasteelle jäänyt yliääninopeuksinen VTOL-lentokone. Suunnitelman mukaan suihkumoottorit pyörittäisivät roottoria, joka loisi koneen alle ilmatyynyn, jonka avulla kone voisi leijailla matalalla. Kun roottori suunnattaisiin taakse, niin koneen nopeus kasvaisi ja se saavuttaisi korkeutta.
Kanadan hallitus myönsi rahoituksen projektin käynnistämiseksi 1952. Hallitus kuitenkin myöhemmin lopetti projektin rahoittamisen, sen osoittauduttua liian kalliiksi. Avro tarjosi projektia Yhdysvaltain hallitukselle, ja Yhdysvaltain ilmavoimat ja maavoimat ottivat sen haltuunsa 1958. Maa- ja ilmavoimien konetyypille asettamat vaatimukset poikkesivat toisistaan. Maavoimat halusi joukkojenkuljetukseen ja tiedusteluun soveltuvan aliäänikoneen ja ilmavoimat puolestaan halusi VTOL-koneen, joka pystyisi lentämään tutkan alapuolella ja tarvittaessa kiihdyttämään yliääninopeuteen.
Pienoismalleilla suoritetuissa kokeissa osoittautui, että Avrocarin ilmatyyny olisi epävakaa jo muutaman jalan lentokorkeudessa, eikä se kykenisi saavuttamaan äänennopeutta. Työtä kuitenkin jatkettiin siinä toivossa, että laite soveltuisi maavoimien käyttöön. Ensimmäisen prototyypin tuulitunnelikokeissa kävi ilmi, että kone oli aerodynaamisesti epävakaa, eikä sitä pysty hallitsemaan riittävästi suurilla nopeuksilla.
Toinen prototyyppi vahvisti tuulitunnelikokeen tulokset. Yli kolmen jalan lentokorkeudessa kone alkoi kallistella hallitsemattomasti. Kallistelua ei saatu korjattua, ja Avrocarin huippunopeus jäi 56 kilometriin tunnissa. Avrocar-projekti lakkautettiin joulukuussa 1961.
Tekniset tiedot

miehistö: kaksi
moottorit: kolme Continental J69-T9 -suihkumoottoria
leveys: 5,58 m
korkeus: 1,47 m
tyhjäpaino: 2 096 kg
Aiheesta muualla

Kuvia tai muita tiedostoja aiheesta Avro Canada VZ-9 Avrocar Wikimedia Commonsissa
Arrow Digital Archives: The Avrocar: Canada's Flying Saucer (Arkistoitu – Internet Archive) (englanniksi)
Markovin senaatti

Markovin senaatti oli Suomen senaatti vuosina 1909–1913. Se oli ensimmäinen niin sanottu "sapelisenaatti", jonka jäsenet olivat hyvin pitkään Venäjällä uraa tehneitä sotilaita tai Suomessa syntyneitä venäläisiä. Myöhemmin siinä oli yhdenvertaisuuslakiin perustuen myös syntyperäisiä venäläisiä. Näin varmistettiin, että senaattorit olivat täysin lojaaleja Suomen kenraalikuvernööri F. A. Seynin johdolla tehdyissä venäläistämistoimissa.
Tämä senaatti oli keskeinen toimija Venäjän pääministeri Pjotr Stolypinin ja Suomen kenraalikuvernööri F. A. Seynin venäläistämistoimien toteuttamisessa. Sapelisenaatti osoitti lojaalisuutensa välittömästi vuoden 1909 lopulla hyväksymällä Venäjän hallituksen määräämät sotilasmiljoonat, jotka edeltävän Hjeltin senaatin mukaan oli mahdoton hyväksyä ilman eduskunnan käsittelyä ja oli sen vuoksi eronnut. Markov siirtyi keväällä 1913 Pietariin ministerivaltiosihteeriksi muun sapelisenaatin jäsenistön jatkaessa tehtäviään kenraalikuvernöörin kanslian päällikön Borovitinovin siirtyessä hänen seuraajakseen.
Kokoonpano

| Senaattori | Tehtävissä | Kansallisuus |
| --- | --- | --- |
| Senaatin talousosaston varapuheenjohtaja Anders Wirenius vt.  Vladimir Markov |  10.10.1909 – 13.11.1909  13.11.1909 – 21.4.1913 |  suomalainen  Suomessa syntynyt venäläinen |
| Oikeustoimituskunnan päällikkö Felix Saarikoski |  21.1.1910 – 24.10.1913 |  suomalainen |
| Kamaritoimituskunnan päällikkö Teodor Sillman  Aleksei Hosiainov  Platon Ivanov |  13.10.1909 – 14.2.1910   14.2.1910 – 21.1.1911  7.4.1911 – 27.5.1913 |  suomalainen  Suomessa syntynyt venäläinen  Suomessa syntynyt venäläinen |
| Siviilitoimituskunnan päällikkö Vladimir Markov  Ernesti Rikhard Rainesalo |  13.11.1909 – 1912   1912 – 18.6.1913 |  Suomessa syntynyt venäläinen  suomalainen |
| Siviilitoimituskunnan apulaispäällikkö Mihail Ganskau |  20.6.1912 – 18.6.1913 |  venäläinen |
| Valtiovaraintoimituskunnan päällikkö Viktor Hedlund |  14.10.1909 – 26.3.1917 |  suomalainen |
| Kirkollistoimituskunnan päällikkö Anders Wirenius  Paul Kraatz |  10.10.1909 – 1911 ja 1912 – 26.3.1917    1911 – 1912 |  suomalainen  suomalainen |
| Kirkollistoimituskunnan apulaispäällikkö Viktor Semenov |  29.7.1912 – 26.3.1917 |  venäläinen |
| Maanviljelystoimituskunnan päällikkö Paul Kraatz  Aleksander von Kothen |  12.10.1909 – 12.1.1910   12.1.1910 – 26.3.1917 |  suomalainen  suomalainen |
| Kulkulaitostoimituskunnan päällikkö Erik Berg |  19.10.1909 – 26.3.1917 |  suomalainen (oik. vironsaksalainen) |
| Kauppa- ja  teollisuustoimituskunnan päällikkö Anders Wirenius  Paul Kraatz |  1911 – 1912    1912 – 26.3.1917 |  suomalainen  suomalainen |

| 0 | 1 | 2 | 3 |
| --- | --- | --- | --- |
| Edeltäjä: Hjeltin senaatti | Keisarillinen Suomen senaatti 13. marraskuuta 1909 – 21. huhtikuuta 1913 | Seuraaja: Borovitinovin senaatti |  |
Marion Maréchal

| Marion Maréchal |
| --- | --- |

Euroopan parlamentin jäsen
 16.7.2024–  
Ryhmä:  ECR-ryhmä
Provence-Alpit-Riviera‎n alueneuvos
 18.12.2015–7.7.2017  
Edeltäjä:  Christian Estrosi
Vauclusen 3. piirin kansanedustaja Ranskan parlamentissa
 20.6.2012–20.6.2017  
Edeltäjä:  Jean-Michel Ferrand
Seuraaja:  Brune Poirson
Henkilötiedot
Syntynyt: 10. joulukuuta 1989 (ikä 34) Saint-Germain-en-Laye, Yvelines, Ranska
Kansalaisuus:  ranskalainen
Ammatti:  poliitikko
Puoliso:  Matthieu Decosse (2014–2016)
Lapset:  1
Tiedot
Puolue:  Reconquête
Muut puolueet:  Kansallinen rintama (FN) (2008-2017)
Suhteita:  Jean-Marie Le Pen (isoisä) Marine Le Pen (täti)
Koulutus:  oikeustieteen kandidaatti (2012)
Tutkinnot:  Panthéon-Assas -yliopisto
Uskonto:  roomalaiskatolisuus
Aiheesta muualla
marionmarechal.info
Marion Jeanne Caroline Maréchal (s. 10. joulukuuta 1989 Saint-Germain-en-Laye, Yvelines) on ranskalainen poliitikko. Hän on Éric Zemmourin johtaman Reconquête-puolueen jäsen ja aiemmin Kansallisen liittouman kansanedustaja ja Ranskan kansalliskokouksen jäsen vuosina 2012–2017. Hän on Jean-Marie Le Penin lapsenlapsi ja Marine Le Penin sisarentytär.
Kansanedustajana

Maréchal valittiin kansalliskokoukseen vuonna 2012, jolloin hänestä tuli 22-vuotiaana maan kaikkien aikojen nuorin kansanedustaja. Hän ei ollut ehdolla vuoden 2017 vaaleissa ilmoitettuaan pitävänsä taukoa politiikasta toukokuussa 2017.
Mielipiteet ja kannat > Poliittinen sijoittuminen

Maréchal sanoi vuonna 2012 ettei kannata äärioikeistoa vaan ”oikeiston liitosta”, johon kuuluu nationalistinen oikeisto ja radikaali oikeisto. Lehdistössä häntä on kuvailtu liberaalikonservatiiviksi ja katoliseksi konservatiiviksi, ja hän edustaa Kansallisen rintaman oikeistoa.
Hän ihailee Napoleon Bonapartea ja etenkin Jacques Bainvillen tästä kirjoittamaa elämäkertaa, mutta vakuuttaa kuitenkin ettei ole monarkisti. Hän perustaa oppinsa Bainvillen, Ernest Renanin ja Maurice Barrèsin kirjoituksille. Historioitsija Laurent Jolyn mukaan Maréchal-Le Pen on ”Charles Maurrasin oppien ilmentymä” etenkin vastavallankumouksellisuuden osalta. L'Expressin mukaan hänen katolisuutensa jäsentää hänen ajatuksensa ja suhteensa. Valtiotieteilijä Jean-Yves Camus korostaa kuitenkin Maréchal-Le Penin katolisten oppien eroa puolueessa aiemmin vaikuttaneen traditionalistin, Bernard Antonyn, oppeihin.
Mielipiteet ja kannat > Yhteiskunta

Toisin kuin moni muu Kansallisen rintaman jäsen, kuten Marine Le Pen, Maréchal vastustaa kuolemantuomion palauttamista Ranskaan, ja kannattaa sen sijaan ”todellista elinkautista”. Valtiotieteilijä Joël Gombinin mukaan tämä kanta johtuu Maréchal-Le Penin katolisuudesta ja tämän kannattamasta oikeudesta elää.
Hän kannattaa aborttia, mutta kritisoi sen liiallista käyttöä ja kannattaa sen poistamista sosiaaliturvasta, sillä ”valtion tehtävänä ei ole korvata eräiden naisten huolimattomuutta”.
Hän vastustaa samaa sukupuolta olevien avioliittoa ja on osallistunut mielenosoituksiin Pariisissa muiden puolueen jäsenten ja sen kannattajien kanssa.
Aiheesta muualla

Kuvia tai muita tiedostoja aiheesta Marion Maréchal Wikimedia Commonsissa
Matti Helin

Matti Helin -nimisiä henkilöitä ovat:
Matti Helin (1897–1919), suomalainen jääkärivänrikki
Matti Helin (1947–2020), suomalainen huilisti
Matti Helin (1949–2020), suomalainen jalkapalloilija ja valmentaja
Matti Helin (s. 1968), suomalainen diakoniajohtaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matti Helin”, voi hakea sivunnimihaulla, laajalla sivunnimihaulla tai tekstihaulla.
Lumo (yhtye)

Lumo on suomalainen rockyhtye. Lumo perustettiin Helsingissä vuonna 1998. Ensimmäinen single "Vesivehmaan jencca" ilmestyi toukokuussa 2001 ja albumi Lumo syyskuussa 2001.
Jäsenet

Pete – laulu
Toni – kitara
Heze – kitara
Ile – basso
Janne – rummut
Diskografia > Albumit

Lumo (2001)
Toisen kerran (2003)
Helpompi hengittää (2006)
Diskografia > Singlet

"Vesivehmaan jencca" (2001)
"Riisu pois" (2001)
"Koukussa" (2001)
"Ulla" (2002)
"Onnelliset" (2003)
"Sydän huutaa" (2003)
"Liian nuori" (2003)
"Siivet selkään saan" (2006)
"Varo rakkautta" (2006)
Aiheesta muualla

uutuse, Ylex
Albumiarvostelu Soundi-lehdessä
Asteen diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 7 |  |
| ↙EP:t | 1 |  |
| ↙Singlet | 35 |  |
| ↙Musiikkivideot | 15 |  |
Tämä artikkeli on Asteen diskografiasta.
Studioalbumit

| Nimi | Julkaisutiedot | Albumilista> Korkein sijoitus | Albumilista> Listaviikot | Myynti |
| --- | --- | --- | --- | --- |
| AD/HD |  Julkaistu: elokuussa 2008  Levy-yhtiö: Löyly-Viihde  Formaatti: CD | – | – | – |
| Surullisiilauluja |  Julkaistu: 3. kesäkuuta 2009  Levy-yhtiö: Warner Music Finland  Formaatti: CD, digitaalinen | 16 | 3 | – |
| Nuorallatanssija |  Julkaistu: 15. syyskuuta 2010  Levy-yhtiö: Warner Music Finland  Formaatti: CD | 43 | 1 | – |
| Sirkus palaa |  Julkaistu: 12. lokakuuta 2012  Levy-yhtiö: Monkey Records / Sony Music  Formaatti: CD | – | – | – |
| 2.0 |  Julkaistu: 2015  Levy-yhtiö: Monkey Records / Sony Music  Formaatti: CD, digitaalinen | 7 | 25 | – |
| Grand Prix |  Julkaistu: 2018  Levy-yhtiö: Monkey Records / Sony Music  Formaatti: CD, digitaalinen | 11 | 9 | – |
| Everyday porrada |  Julkaistu: 2020  Levy-yhtiö: Monkey Records / Sony Music  Formaatti: CD, digitaalinen | 26  | 2 | – |
EP:t

| Nimi | Julkaisutiedot | Albumilista> Korkein sijoitus | Albumilista> Listaviikot | Myynti |
| --- | --- | --- | --- | --- |
| Sekasoppa EP |  Julkaistu: 2005  Levy-yhtiö: omakustanne  Formaatti: CD | – | – | – |
Singlet

| Vuosi | Single | Listasijoitus> Singlelista | Listasijoitus> Latauslista | Albumilta |
| --- | --- | --- | --- | --- |
| 2008 | "AD/HD" | — | — | AD/HD |
| 2009 | "Poikkeus sääntöön" | 2. | 1. | Surullisiilauluja |
| 2009 | "Unelmien poikaystävä" | — | — | Surullisiilauluja |
| 2009 | "Mitä hei" | — | — | Mitä hei -single |
| 2010 | "Normipäivä"  (mukana Hank Solo) | 11. | 11. | Nuorallatanssija |
| 2011 | "Hilloo ja platinaa"  (radio-promo) | — | — | Nuorallatanssija |
| 2011 | "Sekopää"  (mukana Pete Parkkonen) | — | 22. | Sirkus palaa |
| 2012 | "MRJS!"  (mukana Sini Sabotage) | — | — | Sirkus palaa |
| 2012 | "Pumppaa" | — | 18. | Sirkus palaa |
| 2013 | "Shotti" | — | — | Sirkus palaa |
| 2013 | "Spaceman" | 7. | 13. | 2.0 |
| 2014 | "Only One" | 13. | 16. | 2.0 |
| 2014 | "Yhet sille" | — | — | 2.0 |
| 2014 | "Himalaja" | 17. | 18. | 2.0 |
| 2015 | "Mammanpoika" | — | — | 2.0 |
| 2015 | "Apinalauma" | 18 | — | 2.0 |
| 2016 | "Herää" | — | — | Grand Prix |
| 2016 | "Peruskallio" | 3 | — | Grand Prix |
| 2016 | "Enemmän kuin valmis" | 18 | 19 | Grand Prix |
| 2017 | "Luonasi" | 20 | — | Grand Prix |
| 2017 | "Monaco" | 5 | — | Grand Prix |
| 2018 | "Pojat ei itke" | — | — | Grand Prix |
| 2018 | "Vastaaja feat. Mira Luoti" | 17 | — | Grand Prix |
| 2019 | "Ötökkä myrskyssä feat. Raappana" | — | — | Everyday porrada |
| 2019 | "Sudet" | — | — | Everyday porrada |
| 2019 | "Juuret ja siivet (Aste & Irina)" | — | — | Everyday porrada |
| 2020 | "Tuhansien hiekkateiden maa feat. Aleksanteri Hakaniemi" | — | — | Everyday porrada |
| 2020 | "Pelle" | — | — | Everyday porrada |
| 2020 | "Kuka suojelee sua feat. Sara Siipola" | — | — | Everyday porrada |
| 2020 | "Onks tää mikki pääl" | — | — | Everyday porrada |
| 2021 | "Kaupungilegondoi" |  |  |  |
| 2021 | "Mikä-Mikä-Maa (Feat. EME)" |  |  |  |
| 2022 | "7 Taivasta" |  |  |  |
| 2023 | "Köyhä laulaa" (Feat Diandra) |  |  |  |
| 2024 | "Chakrat sekasin" |  |  |  |
Musiikkivideot

"Hyvii haltioit" (2008)
"Poikkeus sääntöön" (2009)
"Normipäivä" (2010)
"MRJS!" (2012)
"Pumppaa" (2012)
"Shotti" (2013)
"Spaceman" (2013)
"Only One" (2014)
"Himalaja" (2014)
"Apinalauma" (2015)
"Urpo" (2015)
"Grand Prix" (2018)
"No Go" (2018)
"Ötökkä myrskyssä (Live)" (2019)
"Tuhansien hiekkateiden maa" (2020)
Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Pyhimys | "Vitun huora" | Pyhimysteeri? The Pink Album | Vastis | 2005 |
| Vastis | "Mä tiedän" | Sielunruokaa |  | 2006 |
| Vastis | "Uhat" | Sielunruokaa |  | 2006 |
| Mayce | "Tahdonvoimaa" | Kauas pilvet karkaa | Brädi | 2007 |
| Vastis | "Ne sanoo et oon hullu" | Toinen tapa |  | 2007 |
| Vastis | "Nuoruus" | Nuoruus |  | 2007 |
| Ideaali | "Fighters Anthem" | – |  | 2008 |
| Markat Takas! | "Mä oon aina täällä" | – | Brädi & MGI | 2008 |
| Antti Tuisku | "Kaunis kaaos" | Kaunis kaaos |  | 2010 |
| Aurora | "Spessuu settii" | Valtakunta |  | 2016 |
| Arttu Wiskari | "Naapurini Kaj Mulqvist" | IV |  | 2016 |
| Aleksanteri Hakaniemi | "Filmi Katkee" | Nuorena jaksaa |  | 2017 |
| Tuomas Kauhanen | "Menee Aamuun" | Menee Aamuun | Nikke Ankara & Mäkki | 2017 |
| Stereo | "Rauhaa ja rakkautta" | 00740 |  | 2019 |
Malta olympialaisissa

Malta osallistui olympialaisiin ensimmäisen kerran Amsterdamissa 1928, ja on ollut siitä lähtien mukana kaikissa kesäolympialaisissa lukuun ottamatta vuosien 1932, 1952, 1956, 1964 ja 1976 kisoja. Talviolympialaisiin maa osallistui ensimmäisen kerran Sotšissa 2014.
Malta ei ole saavuttanut yhtään olympiamitalia. Pistesijalle, eli kahdeksan parhaan joukkoon, ovat yltäneet miesten vesipallojoukkue, joka oli viides Amsterdamissa 1928 ja ampuja William Chetcuti, kahdeksas miesten kaksoistrapissa Pekingissä 2008.
Maltan olympiakomitea on perustettu vuonna 1928.
Aiheesta muualla

Maltan olympiakomitean sivusto (englanniksi)
Valtiot olympialaisissa
Mayte Martínez

| Mitalit | Mitalit | Mitalit |  |
| --- | --- | --- | --- |
|  Janeth Jepkosgei ja Mayte Martínez (oikealla) Osakassa 2007. |  Janeth Jepkosgei ja Mayte Martínez (oikealla) Osakassa 2007. |  Janeth Jepkosgei ja Mayte Martínez (oikealla) Osakassa 2007. |  |
Maa:   Espanja
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Osaka 2007 | 800 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Birmingham 2003 | 800 m |  |
| EM-kilpailut  | EM-kilpailut  | EM-kilpailut  |  |
|  Hopeaa | München 2002 | 800 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Madrid 2005 | 800 m |  |
María Teresa ”Mayte” Martínez Jiménez (s. 17. toukokuuta 1976 Valladolid) on espanjalainen 800 metrin juoksija.
Martínezin suurimmat saavutukset ovat MM-pronssi ja EM-hopea sekä sisä- että ulkoradoilta. Ulkoratojen EM-hopeaa hän sai Münchenissä 2002 ja sisäratojen EM-hopeaa Madridissa 2005. Sisäratojen MM-pronssia hän sai Birminghamissa 2003 ja ulkoratojen MM-pronssia Osakassa 2007.
Espanjan mestaruuden Martínez voitti ulkoradoilla 400 metrin juoksussa vuonna 2010 ja 800 metrin juoksussa vuosina 2000–2002, 2004–2007 ja 2009 sekä sisäradoilla 800 metrillä vuosina 2001–2008. Espanjan ennätystä hän paransi ulkoradoilla kerran 1 000 metrin juoksussa ja sisäradoilla viidesti 800 metrin juoksussa ja kerran 1 000 metrin juoksussa.
Saavutuksia

2001 maailmanmestaruuskilpailut: 7. sija
2002 EM-hallikisat: 4. sija
2002 EM-kisat: hopeaa
2003 hallimaailmanmestaruuskilpailut: pronssia
2005 EM-hallikisat: hopeaa
2005 maailmanmestaruuskilpailut: 5. sija
2006 EM-kisat: 7. sija
2007 EM-hallikisat: 5. sija (1 500 m)
2007 maailmanmestaruuskilpailut: pronssia
2008 hallimaailmanmestaruuskilpailut: 4. sija
2009 maailmanmestaruuskilpailut: 7. sija
2010 EM-kisat: 7. sija
Mayuko Hagiwara

| Mitalit | Mitalit | Mitalit |  |
| --- | --- | --- | --- |
|  Mayuko Hagiwara |  Mayuko Hagiwara |  Mayuko Hagiwara |  |
Maa:   Japani
Naisten maantiepyöräily
| Aasian kisat  | Aasian kisat  | Aasian kisat  |  |
|  Kultaa | Doha 2006 | Maantieajo |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Hopeaa | Punjab 2005 | Pisteajo |  |
|  Hopeaa | Sharjah 2010 | Aika-ajo |  |
|  Hopeaa | Nakhon Ratchasima 2015 | Aika-ajo |  |
|  Pronssia | Nara 2008 | Aika-ajo |  |
Mayuko Hagiwara (jap. 萩原麻由子; s. 16. lokakuuta 1986 Maebashi) on japanilainen maantie- ja ratapyöräilijä.
Hagiwaran seura ennen ammattilaisvuosiaan oli Cycle Base Asahi Racing. Ammattilaisurallaan hän edusti vuosina 2013–2017 Wiggle-Honda / Wiggle High5 -joukkuetta, vuonna 2018 Alé Cipollinia ja viimeisillä kausillaan 2019–2020 Eneicat-joukkuetta.
Hagiwara voitti vuonna 2005 Aasian-mestaruuskilpailuissa hopeaa ratapyöräilyn pisteajossa, ja seuraavana vuonna hän sai Aasian kisojen kultamitalin maantieajossa ja voitti myös Okinawan ympäriajon. Hän oli Aasian-mestaruuskilpailuissa kolmas aika-ajossa 2008 ja sijoittui kolmanneksi myös Japanin-mestaruuskilpailujen maantieajossa. Hagiwara vei Japanin-mestaruuden maantieajossa 2009, ja 2010 hän oli ykkönen sekä aika- että maantieajossa. Hän oli Aasian-mestaruuskilpailujen hopealla Sharjahissa 2010 aika-ajossa.
Hagiwara uusi maansa mestaruuskilpailujen tuplakullan vuosina 2011 ja 2012. Hän sijoittui toiseksi Thaimaan ympäriajon kokonaiskilpailussa 2012, mutta joutui keskeyttämään lajissa Lontoossa samana vuonna pidetyissä olympialaisissa. Hän oli kolmas Japanin-mestaruuskilpailujen maantieajossa 2013. Hän voitti kotimaansa mestaruuden sekä maantie- että aika-ajossa 2014. Hän saavutti 2015 Aasian-mestaruuskilpailuissa hopeaa aika-ajossa ja voitti Japanin-mestaruuden maantieajossa. Hän voitti 2015 myös kuudennen etapin naisten "Italian ympäriajossa", Giro Rosassa ja kolmannen etapin Tour de Bretagnessa. Vuonna 2017 hän sijoittui kolmanneksi Cadel Evans Great Ocean Road Racessa.
Aiheesta muualla

Kuvia tai muita tiedostoja aiheesta Mayuko Hagiwara Wikimedia Commonsissa
Matti Kaltiainen

| Matti Kaltiainen> Henkilötiedot |
| --- | --- |
Syntynyt: 30. huhtikuuta 1982 (ikä 42) Espoo
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  187 cm
Paino:  85 kg
Pelaajaura
Pääsarjaura:  1999–2008
Aik. seurat:  Espoo Blues (SM-liiga) Boston College (NCAA) Porin Ässät (SM-Liiga) Kiekko-Vantaa (Mestis)
NHL-varaus:  111th, 2001 Boston Bruins
Matti Kaltiainen (s. 30. huhtikuuta 1982 Espoo) on jääkiekkomaalivahti, joka pelasi viimeksi Kiekko-Vantaan Mestisjoukkueen ykkösmaalivahtina kaudella 2007–2008. Kaudet 2001–2005 hän pelasi Yhdysvaltojen yliopistosarjassa Boston Collegen riveissä, kauden 2005–2006 Espoo Bluesin kakkosmaalivahtina ja kauden 2006–2007 Porin Ässien kakkosmaalivahtina. Kaltiainen on Bluesin kasvatti. Isosta koostaan huolimatta (187 cm, 85 kg) hän on nopea liikkeissään. Kaudella 2005–2006 Kaltiainen pelasi Bluesin riveissä 15 ottelua, joista torjuntaprosentti oli 91,97 %.
Atsalenios FC

Atsalenios FC on vuonna 1951 perustettu kreikkalainen jalkapalloseura, jonka kotipaikka on Iraklion Kreetan saarella. Seuran nimi tarkoittaa myös terästä (atsali) kreikaksi. Joukkueen värit ovat vihreä ja valkoinen. Atsalenios on pelannut kauan Kreikan pienissä liigoissa, koska pelaajat siirtyvät yleensä Iraklionin suurempiin seuroihin, kuten esimerkiksi OFI Kreetaan ja Ergotelis FC:hen. Joukkueen kotistadionina on 1 500-paikkainen Atsalenios Stadium. Joukkueen sarjataso on nykyisin Gamma Ethnikin etelälohko.
Mayumi Azuma

| Mayumi Azuma> 東 まゆみ.Henkilötiedot |
| --- | --- |
Syntynyt: 24. huhtikuuta 1975 (ikä 49)
Kansalaisuus:   Japani
Ammatti:  mangaka
Taiteilija
Kuuluisimpia töitä:  Elemental Gelade
Aiheesta muualla
www.mag-garden.co.jp/officialwebc/azumaya/azumayatop.htm
Mayumi Azuma (jap. 東 まゆみ, Azuma Mayumi; s. 24. huhtikuuta 1975) on japanilainen mangaka. Hän julkaisi vuosina 1999–2001 Star Ocean -pelisarjaan perustuvaa Star Ocean: The Second Story -nimistä mangaa. Vuodesta 2002 hän on työskennellyt uuden sarjansa, Elemental Geladen parissa. Elemental Geladesta on tehty myös animesarja televisioon.
Azuma työskenteli aiemmin toisen mangakan Kozue Amanon avustajana.
Aiheesta muualla

Mayumi Azuma   Anime News Networkissa (englanniksi)
Ayanami (1909)

| Ayanami / 綾波 |
| --- | --- |


Aluksen vaiheet
Rakentaja:  Maizurun laivastoarsenaali
Kölinlasku:  15. toukokuuta 1908
Laskettu vesille:  20. maaliskuuta 1909
Palveluskäyttöön:  26. kesäkuuta 1909
Tekniset tiedot
Uppouma:  460 t
Pituus:  72 m
Leveys:  6,57 m
Syväys:  1,8 m
Koneteho:  6 000 ihp
Nopeus:  29 solmua
Miehistöä:  70
Aseistus
Aseistus:  2 × QF 12 naulan 12 cwt laivatykki 4 × 8 cm/28 -tykkiä 2 × 18" torpedoputkea
Ayanami (jap. 綾波) oli keisarillisen Japanin laivaston 1909 valmistunut Kamikaze-luokan torpedovenehävittäjä.
Valmistus

Alus tilattiin Maizurun laivastontelakalta osana vuoden 1906 hankintoja. Sen köli laskettiin 15. toukokuuta 1908 ja alus laskettiin vesille 20. maaliskuuta 1909. Alus valmistui kolmisen kuukautta myöhemmin 26. kesäkuuta.
Palvelus

Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Alus muutettiin 1. joulukuuta 1924 miinanraivaajaksi ja se nimettiin 1. elokuuta 1928 W-9:ksi. Alus siirrettiin 1. kesäkuuta 1930 apualukseksi.
Asutuskassa

Asutuskassa oli Suomessa aiemmin kunnan hoidossa ollut lainakassa tilattoman väestön asuttamisen edistämiseksi.
Asutuskassaan kertyi rahaa ensisijaisesti valtion tätä tarkoitusta varten myöntämistä varoista.
Säännökset

Maalaiskuntien asutuskassoille asutusrahastosta myönnetyt varat oli käytettävä sillä tavalla ja siihen tarkoitukseen kuin näiden kassojen johtosäännöissä määrättiin.
Säännökset > Kassan varojen käyttö

Kassan varoja saatiin käyttää yksityisen, kunnan ja seurakunnan maan asuttamiseen siten, että kassasta annettiin lainoja seuraaviin tarkoituksiin:
Valtionmaiden asuttamiseen saatiin kassan rahoja käyttää siten, että lainoja annettiin d- ja e-kohdissa mainittuihin tarkoituksiin valtion mailla olevilla viljelys- ja asuntotiloilla, jotka oli perustettu tai perustettiin eräiden lakien mukaisesti.